“La vida es sueño”, última representació teatral de Sagunt a Escena en el Teatre Romà
24 d’agost 2017

​El dissabte, 26 d'Agost, a les 22.30 h tindrà lloc la representació teatral _La vida es sueño_, una obra de l'escriptor barroc Calderón de la Barca, dirigida per Carlos Martín i adaptada per Alfonso Plou. L'obra, que forma part de la programació de Sagunt a Escena, és l'última representació teatral del festival al Teatre Romà.

_La vida es sueño_, de la companyia Teatro del Templo, és una versió que combina el respecte de l'essència i la lletra de l'obra original amb una nova resituació escènica. Es tracta d'una adaptació on s’ha intervingut lleument en el text de Calderón de la Barca, reduint alguns passatges massa narratius per a afavorir el ritme dramàtic, també actualitzant algunes formes verbals i aclarint des d'una òptica contemporània però atemporal algunes metàfores.​

![](/media/o54dky34/53c_vidaessueno1.jpg)  

La idea és facilitar la matèria primera de l'actor, perquè, respectant la dicció del vers, expresse la seua contemporaneïtat i arribe nítid a l'espectador de hui fent del clàssic una proposta actual. En el repartiment trobem a José Luis Esteban, Yesuf Bazaán, Félix Martín, Minerva Arbués, Francisco Fraguas, Encarni Corrales, Alfonso Palomares i Gonzalo Alonso.

_La vida es sueño_ és vers, és ritme, és expressió existencial, denúncia enfront del poder cruel, reflexió vital. La Polònia que apareix en l'obra és un món opressiu al que veiem un paral·lelisme en determinats àmbits contemporanis, amb les seues pròpies lleis internes, on la violència s'expressa en regles de poder estrictes. Els set actors i la música en directe van a crear eixe món on la pertinença o no al grup marca la possibilitat mateixa de l'existència.​

![](/media/xx4lm20g/53c_lavidaessueno3.jpg)  

​

*   [](http://www.facebook.com/sharer.php?u=https://aytosagunto.es/va/actualitat/la-vida-es-sueno-ultima-representacio-teatral-de-sagunt-a-escena-en-el-teatre-roma/ "Facebook")
*   [](http://twitter.com/share?url=https://aytosagunto.es/va/actualitat/la-vida-es-sueno-ultima-representacio-teatral-de-sagunt-a-escena-en-el-teatre-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-vida-es-sueno-ultima-representacio-teatral-de-sagunt-a-escena-en-el-teatre-roma/ "Linked In")
*   [](mailto:?body=https://aytosagunto.es/va/actualitat/la-vida-es-sueno-ultima-representacio-teatral-de-sagunt-a-escena-en-el-teatre-roma/)